
Abda község Önkormányzat képviselő - testületének
17/2006.(VI.1.) 
r e n d e l  e t e

az önkormányzat által végzett közművesítésekhez kapcsolódó közművesítési hozzájárulásról  
(egységes szerkezetbe foglalva a 13/2007.(VI.28.) és az 5/2008.(II.28.) rendeletmódosításokkal)            
Abda község Képviselő-testülete a helyi önkormányzatokról szóló 1990. évi LXV. tv. 16. § (1) bekezdésében, és az épített környezet alakításáról és védelméről szóló 1997. évi LXXVIII. törvény 28.§. (2) bekezdésében kapott felhatalmazás alapján az önkormányzat által végzett közműépítésekhez kapcsolódó közművesítési hozzájárulásról az alábbi rendeletet alkotja:
Általános rendelkezések

1.§.

(1) A rendelet hatálya kiterjed a község közigazgatási területén a településrendezési tervvel vagy az országos településrendezési és építési követelményekről szóló 253/1997. (XII.20.) Korm. rendelet előírásaival  összhangban történtő önkormányzati beruházásban  készülő vagy készült közműépítésekre.
(2) Ha a magánszemély (továbbiakban: tulajdonos) a tulajdonát képező ingatlant kiszolgáló, önkormányzat által létesített közműhálózat fejlesztéséhez pénzbeli befizetéssel (továbbiakban: közművesítási hozzájárulás) hozzájárul, a központi költségvetés az e célra befizetett összeg 25%-át visszatéríti, melyről külön jogszabály rendelkezik.
(3) Ha a magánszemély, jogi személy vagy jogi személyiséggel nem rendelkező gazdasági társaság (továbbiakban: tulajdonos) a tulajdonát képező ingatlant kiszolgáló önkormányzat által létesített közműhálózat fejlesztéséhez pénzbeli befizetéssel (továbbiakban: közművesítési hozzájárulás) nem járul hozzá, az érdekeltségi egységnek megfelelő összeg megfizetésére kell kötelezni. 

Fogalom – meghatározások

2. §.

(1)
A rendelet alkalmazásából közmű:

a) a villamos hálózat: a villamos teljesítményigények üzembiztos kielégítéséhez szükséges elosztó vezetékhálózat,

b) a gázelosztó vezetékhálózat: a gázátadó állomás kilépő oldalához csatlakozó vezetékhálózatnak a fogyasztói telekhatárig terjedő része,

c) a víz- és csatornahálózat: a helyi közcélú víziközmű törzshálózatnak a szolgáltató tulajdonában vagy üzemeltetésében lévő része.

d) az út: a szilárd (kő, beton, aszfalt) burkolatú közút és a közterületen    

    lévő járda.

(2)
Közműhálózat fejlesztése: a közművesítetlen közterületen új közmű építése, vagy meglévő közmű esetén a nagyobb teljesítményre való alkalmassá tétel érdekében annak átépítése és bővítése, valamint a közterületi közműhálózat és az ingatlan közötti csatlakozó vezeték megépítése.
(3) 
Közműfejlesztési hozzájárulás: az a befizetési kötelezettségként megállapított pénzösszeg, amelynek nagyságát a beruházás kezdeményezője a várható kivitelezési érték alapján, a közmű által kiszolgálandó ingatlanokért számította ki.
(4)
Lakóingatlan: az az önálló helyrajzi számmal rendelkező, illetve a településrendezési terv vagy az országos településrendezési és építési követelményekről szóló 253/1997.(XII.20.) Korm. rendelet előírásai alapján különálló helyrajzi számmal ellátható földterület, melyre lakóépület, hétvégi ház, gazdasági – kereskedelmi épület építhető.
(5) 
Átlagos fogyasztás: a rendeletben közművenként az átlagos fogyasztás mértéke elektromos energia esetén 25 Kw/h, vízfogyasztás esetén 0,5 m3/nap, gázfogyasztás esetén 4 m3/h.
(6) 
Közművel ellátott (kiszolgált) ingatlan: az az önálló helyrajzi számmal rendelkező, illetve a településrendezési terv vagy az országos településrendezési építési követelményekről szóló 253/1997.(XII.20.) Korm. rendelet előírásai alapján önálló helyrajzi számmal ellátható földterület, melyre a hatályos műszaki szabványok és irányelvek szerint a bekötés kivitelezhető, illetve amelyhez közúti vagy magánúti csatlakozás kiépíthető.
(7) 
Önkormányzati beruházás: minden olyan beruházás, melyben az önkormányzat – a költségviselés mértékétől függetlenül – részt vesz.
A közműépítéssel kapcsolatos rendelkezések
3. §
(1) Az önkormányzat által végzett közműfejlesztési beruházásról a komplexitás elvének figyelembe vételével a képviselő – testület dönt.

(2) Az ingatlan tulajdonosát, tulajdonközösség esetén a társtulajdonosokat a beruházás – várható befejezési időpontra – prognosztizált költségéről tájékoztatni kell.

(3) Az önkormányzat által kezdeményezett közműfejlesztési beruházást a Körjegyzőségi Hivatal bonyolítja le. A beruházás menete során a közművel, közművekkel ellátható lakóingatlanok tulajdonosait írásban tájékoztatni kell.

(4) Abda község közigazgatási területén végzendő minden – e rendelet hatálya alá tartozó – közmű beruházás esetében az érintett, önkormányzat beruházásában való részvételről szóló nyilatkozatát a beruházás megkezdése előtt be kell szerezni.

(5) A 2.§. (1) bekezdésben meghatározott közművek kizárólag az adott közmű tulajdonosa, kezelője bevonásával létesíthetőek.
4. §

A közművesítési hozzájárulással kapcsolatos rendelkezések

(1) A közművesítési költségek felosztása  az ellátható lakóingatlanok között egyenlő arányban történik. 

(2) Nem lakóingatlannal beépített, illetve beépíthető ingatlan esetében a hozzájárulási díj kiszámításának alapja, hogy fogyasztása hányszorosa az egy lakásra jutó átlagos fogyasztásnak. A fizetendő hozzájárulás összege a lakóingatlanra eső költség és az előbbiek alapján számított arányszám szorzata.
(3) A beruházási költség tartalmazza a közmű létesítésével kapcsolatban felmerült összes költséget, melynek meghatározására a beruházás pénzügyi lezárását követően kerül sor. A beruházás összköltségét a képviselő – testület állapítja meg.

(4) A beruházási összköltség alapján a közművesítési hozzájárulás ingatlanra eső mértékéről a képviselő – testület felhatalmazása alapján az (5 – 6) bekezdés szerint a polgármester határoz.

(5) A település területén, valamint gazdasági – kereskedelmi területen illetőleg új telekalakításoknál, melyekhez új utca nyitása is párosul, a közművekkel ellátásra került ingatlanokra felosztható közművesítési hozzájárulás mértéke a (3) bekezdésben meghatározott beruházási összköltség 90%-a.
(6) A már közművekkel kiépített területen, ahol telekegyesítés, telekrendezés, telekosztás stb.. következtében kialakuló új telek után, melyre a közműépítés során a közművesítési hozzájárulás nem került megfizetésre, a csatlakozás feltétele az alábbi közművesítési hozzájárulás megfizetése: 

-villamos – hálózat esetén: 
           1.000.- Ft/A + Áfa 

-ivóvíz hálózat esetén:

         40.000.- Ft/egység + áfa
-szennyvízcsatorna hálózat esetén:    40.000.- Ft/egység + áfa
     -útépítés



       300.000.- Ft/egység + áfa

 (7) A közművesítési hozzájárulás megfizetése alól felmentés nem adható.
5.§.

(1) A 4.§. (5 ) és (6) bekezdésében meghatározott  közművesítési hozzájárulás lakóingatlanra eső prognosztizált összegének 70%-át a közműépítés megkezdése előtt a 4.§. (3) bekezdése alapján számított összköltség és a prognosztizált összeg 70%-a közötti különbséget a közmű üzembehelyezését követő 6 hónapon belül, de még a közműre történő rácsatlakozás előtt kell az önkormányzat részére megfizetni. A fizetési kötelezettség az ingatlan tulajdonosát, tulajdonközösség esetén a tulajdonostársakat tulajdoni hányaduk arányában terheli.
 (2) Amennyiben az ingatlan tulajdonosa, résztulajdonosa az (1) bekezdésben meghatározott időn belül a közművesítési hozzájárulás összegét nem tudja megfizetni, úgy az önkormányzat lehetőségeihez mérten kedvezményes pénzpiaci hitelfelvételi lehetőséget biztosít.
(3) A hozzájárulás meg nem fizetése esetén - az önkormányzat javára - végrehajtásra kerül, a hozzájárulás mértékének erejéig. Fizetési késedelem esetén a hozzájárulás fizetésére kötelezett, a meg nem fizetett összeget a Ptk. 301. §-a szerinti kamattal növelt összegben köteles megfizetni.

(4) A 4.§. (6) bekezdésében meghatározott közművesítési hozzájárulást a telekalakításkor  a közműhálózatra történő csatlakozás előtt egy összegben  kell az önkormányzat részére megfizetni. A fizetési kötelezettség a telekalakítást kezdeményező tulajdonost terheli.

Mentességek, kedvezmények 
6. § 
Mentes a hozzájárulás fizetése alól: 

a.)
az önkormányzati költségvetésből és lakossági társulások által közösen finanszírozott beruházások feltéve, hogy a lakossági hozzájárulás ingatlanonként eléri a beruházás összes nettó bekerülési költsége egy ingatlanra jutó részének a 90 %-át,

b.)
azon ingatlanok köre, amelyek előtt már régebben is volt út, illetve közmű és a beruházás kizárólag felújításra, illetve korszerűsítésre irányult. 

7. § 
A megállapított hozzájárulás összegének megfizetésére a kötelezett részletfizetés engedélyezését kérheti. A részletfizetés engedélyezéséről a polgármester az érintett személy jövedelmi és családi viszonyainak figyelembe vételével - dönt. A részletfizetés időtartama nem haladhatja meg a 36 hónapot. A részletek határidőben történő teljesítése esetén kamatot nem kell fizetni, késedelem esetén a fizetésre kötelezettnek az elmaradt összeget a Ptk. szerinti késedelmi kamattal növelten kell megfizetnie. 

Eljárási szabályok 
8. § 
(1) A hozzájárulás kivetéséről - jelen rendelet keretei között - a polgármester határozattal rendelkezik. 

(2) Az (1) bekezdés szerinti határozat rendelkező részének - a jogszabályban foglaltakon túlmenően - tartalmaznia kell: 

a.)
az érintett ingatlan adatait, 
b.)
a fizetésre kötelezett(ek) adatait, 
c.)
a megvalósult beruházást és létesítésének időpontját, 
d.)
a hozzájárulás összegét, több fizetésre kötelezett esetében fizetési 

kötelezettségük arányát, 
e.)
a hozzájárulás megfizetésének feltételeit, 
f.)
az esetleges fizetési kedvezményeket, 
g.)
a befizetés elmulasztásának jogkövetkezményeit, 
h.)
a hozzájárulással kapcsolatos egyéb lényeges rendelkezéseket. 

(3) A hozzájárulás beszedéséről és ellenőrzéséről a polgármester gondoskodik. 

(4) A hozzájárulás összegét az Önkormányzat költségvetési számlájára kell befizetni. 

9. § 
(1) A jelen rendelet hatálya alá eső beruházásokról és a kivetett hozzájárulásokról beruházásonként nyilvántartást kell vezetni. 

(2) Az (1) bekezdés szerinti nyilvántartásnak tartalmaznia kell: 

a.) az érintett beruházás megjelölését, az építés kezdetét és befejezését, 

  továbbá a bekerülési költségét, 
b.) az érintett ingatlanok adatait, 
c.) a fizetésre kötelezettek adatait, 
d.) a kivetett hozzájárulások összegét, 
e.) a kiadott határozatok számát és keltét. 
Záró rendelkezések

10. §

(1) Jelen rendelet 2006. június 1. napján lép hatályba.
(2) A rendelet előírásait a kihirdetést követően megkezdett telekalakításokra és közművesítésekre kell alkalmazni, kivéve a 4.§. (6) bekezdés előírásait.
(3) A közművesítési hozzájárulás kivetését önkormányzati hatósági ügyként kell kezelni és a 2004.évi CXL. törvény előírásait kell az eljárásra alkalmazni. 

Somogyi György  






Weller Tamás


polgármester






  körjegyző
Kihirdetve: Abdán , 2006. június 1-én.









Weller Tamás










    körjegyző
� Módosította a 13/2007.(VI.28.) rendelet 1.§-a. Hatályos: 2007.06.28-tól.


� Módosította az 5/2008.(II.28.) rendelet 1.§-a. Hatályos: 2008.02.28-tól.


� Módosította a 13/2007.(VI.28.) rendelet 2.§-a. Hatályos: 2007.06.28-tól.

